**Pogosta vprašanja in odgovori Ministrstva za kulturo ob razpisu**

**»Evropska prestolnica kulture 2025« (EPK 2025)**

**Datum: 21. 5. 2019**

**1. Ali je možno prejeti knjige ponudb za predizbor (začetno dokumentacijo) tistih EPK, ki so bile izbrane v preteklosti?**

Mesta se morajo sama odločiti, ali bodo razkrila svoje dokumente za zbiranje ponudb. Zelo pogosto razkrijejo končno izbiro, saj je to končni rezultat njihovih prizadevanj, vendar ne nujno predizbora, ki je bolj v teku.

Nekatere ponudbe za predizbor so objavljene na spletu:

- romunsko tekmovanje (ECOC 2021) na spletni strani romunskega ministrstva na naslednji povezavi:

<https://www.capitalaculturala2021.ro/noutati_doc_22_dosarele-oraselor-ale-caror-candidaturi-au-fost-acceptate_pg_0.htm>

- litovsko tekmovanje (ECOC 2022) na spletni strani litovskega ministrstva na naslednji povezavi:

<http://lrkm.lrv.lt/en/international-cooperation/kaunas-european-capital-of-culture-2022>

**Datum: 3. 7. 2019**

**2. Zanima nas ali že razpolagate s podatkom, kolikšno vsoto denarja bo Ministrstvo za kulturo namenilo izbranemu mestu?**

Trenutno še ne razpolagamo s podatkom o višini zneska. Ministrstvo za kulturo, Ministrstvo za finance, Ministrstvo za gospodarstvo in Služba Vlade za razvoj in evropsko kohezijsko politiko bodo pripravili predlog finančnega okvira možnega nacionalnega vložka. Kdaj bo predlog dokončno izoblikovan in sprejet, ministrstvo za enkrat še ne more reči. Prizadevali si bomo, da bo višina zneska znana v najkrajšem možnem času. Prosimo spremljajte objave na naši spletni strani.

**3. Ali mesto izvedbo prijavne knjige in celotne prijave za EPK 2025 lahko zaupa drugemu pravnemu subjektu?**

Razpis za oddajo prijav za aktivnosti Unije za oddajo prijav za Evropsko prestolnico kulture za leto 2025 v Republiki Sloveniji se nanaša izključno na mesta v Republiki Sloveniji (2. točka razpisa). Mesta posredujejo pisno sporočilo, da nameravajo vložiti prijavo najpozneje en mesec pred rokom iz 4. točke tega razpisa pod "Oddaja prijav". Izvedbe prijavne knjige razpis ne ureja.